Tatoeba sentences — language code: wuu
侬个房子得房率高勿高？面积大勿大？
三房两厅两卫生，建筑面积一百三十六平方，得房率百分之七十。
勿要忒女赞噢！是毛坯房还是装修房？
毛坯房，现在正垃拉请人装修。
搿搭个物业管理好勿好？管理费贵𠲎？
马马虎虎，侪属于中上等。
侬购房款侪付脱了𠲎？
我只付脱首期房款，余额是用按揭办法付。
小姐，今朝夜到有勿有空房间？
有个，先生侬有几位？
两个，阿拉住标房好了，几钿一夜？
搿搭是三星级宾馆，三百元一夜。
阿拉要住三夜天。
拨侬三楼三零五房间好𠲎？
好个。房间里长途电话可以直拨个𠲎？
房间里只好拨市内，长途可以到总台来打。
随便问一声，餐厅夜里几点钟开饭？
先生，请侬出示护照或者身份证，让我登记一下。
126路公共汽车站头，到外滩去，拉啥地方？
搿部车子到静安寺去𠲎？
到了常熟路站，请侬叫一声我。
我已经刷过卡了。
我坐过站了，哪能办？
搿部是区间车，到梅陇新村要调头。
下面一站是啥地方？
“美丽园”站头到了𠲎？
还有两站下去。
对勿起，让一让我下车。
介夜了，还坐啥个公交车！叫的士𠲎。
勿要等唻，我来拦一部差头。
阿拉要到虹桥路延安西路口。
要勿要上高架走？
随便哪能走，哪能快就哪能开！
葛末就上高架走。
喔唷，碰着塞车，急煞人了！
就搿搭停车好唻。
侬是拉卡还是付现金？
发票拿好，物事勿要忘记拉车子高头。
今朝夜到去广州个火车票还有𠲎？
“直快”车票呒没了，“特快”还有。
告我定一张“特快”车票。
侬要硬座还是卧铺？
软卧票还有𠲎？
让我看一看，对勿起，只有硬卧票了。
从上海火车乘到郑州要几个钟头？
火车搿班几点钟开？
乘搿部火车，走几号通道？
搿个阿是开到北京去个火车？
搿部火车拉昆山站头停车𠲎？
买火车预定票个窗口垃拉阿里？
我想买一张乘到上海个单程机票。
3月30号个班机全部客满。
几件随机行李要过一过磅。
侬香烟吃勿吃个？
侬吃面条还是吃饭？橙汁还是咖啡？
大家个行李侪拿齐了𠲎？
还缺一只箱子。
请问㑚几位是美国贸易代表团个𠲎？
㑚一路浪向疲劳了𠲎？
一点也勿吃力，谢谢先生来接阿拉。
小姐，搿封信寄到旧金山，邮票贴多少？
信放拉磅秤高头称一称，告诉侬。
我要寄钞票拨姆妈，拨一张寄款单拨我好𠲎？
台面浪可以自家拿。
请问辣末一趟开信箱拉啥辰光？
五点钟，信豪燥厾下去还来得及。
寄挂号信是勿是好快一点？
挂号信是保险一点，勿会快反而慢。
要末寄“特快邮件”明朝就可以到。
寄件人、收件人地址姓名勿要填反脱！
邮政编码勿要忘记写！
我还有一张汇款单，拉侬搿搭领钞票是𠲎？
侬身份证带来𠲎？
身份证号码我已经填拉海了，可以领𠲎？
对勿起，呒没身份证是勿好领汇款个。
先生，我要存钞票，哪能存法？
侬要存活期存款，还是定期存款？“定活两便”也可以个。
阿拉搿搭有外币人民币定期一本通，也有活期一本通。
活期取款末，侬可以随便啥辰光用硬卡拉。
侬可以到有“银联”标志个ATM机里去拿钞票。
搿张卡拨侬，阿拉银行有廿四小时自动服务个。
葛末硬卡哪能用法呢？
插进去，看伊说明打就是了。
请问，我要拿美元调人民币，搿搭好调拨我人民币𠲎？
现在日元告人民币个兑换率是多少？
请侬拿搿张旅行支票换成现钞。
请侬垃搿搭地方签个字。
一共拢总是七千五百四十二元，侬点一点。
请侬帮我换一点零碎钞票好𠲎？
我要打一只电话拨我囡儿。
搿只是自动投币电话，用一元硬币来打个。
长风饭店是𠲎？请转328分机。
老王，有电话寻侬。
请问侬阿是鹿鸣书店个老板？
侬声音大一点，我听勿出！
对勿起，呒没人接电话。大概伊出去了𠲎。
请侬告诉李民先生，讲我十点钟打过一只电话拨伊个。
明朝中浪向叫伊打拨我一只电话。
稍为等一等，伊马上来接电话。
喂，张小静垃拉屋里𠲎？麻烦侬叫伊听电话。
对勿起，侬电话打错脱了。
大众出租汽车公司个电话号码是啥？
喂，我要叫一部的士，现在辰光到华山路200弄40号门口。
谢谢侬勿要拉车厢里哗啦哗啦打手机，可以改发短信！
喂，请问现在脱我马上送一叠稿子好𠲎？
好个。侬住拉啥地方？
我就住拉愚园路1136弄2号。
阿拉派人半个钟头里向到侬搭来拿。
几化辰光好送到？
侬要送到阿里？
我要送到上海文艺出版社。
请侬告诉我详细地址。
今朝上半天就可以送到，快递费收10元洋钿。
葛末我等垃海，侬马上来噢！再会！
上海人荡马路一只顶，大概也是都市生态一种。
侬看，马路高头人瞎多，人轧人，大家轧闹猛。
交关马路商店集中，商品琳琅满目，真好看！
人也出来荡发荡发，七兜八兜，轧来轧去，走走白相相。
倒勿一定要买啥物事，练啥脚劲。
有常时是荡荡看看，领领市面，饱饱眼福。
一荡马路，总归熬勿牢要买点物事回转去。
现在热闹个地方，夜市面也好得一塌糊涂。
南京东路百年老店多，南西高档精品专卖多。
淮海路个商品高雅前卫，有海派特色。
徐家汇商圈高中低档商品俱全，错位经营。
再要开眼界，去看人民广场下面个地下商场。
小伙子陪女朋友来白相，眼睛看得五花六花。
袋袋里个钞票摸空勿要紧，去寻自动取款机好唻。
上海一方面拆脱了交关旧房子，一方面开辟了勿少新绿地。
既清洁了周围空气，又降低了市中心个气温。
绿地当中，假山咾，瀑布咾，湖泊咾，田园风光咾，样样侪有。
白相上海新造个绿地也瞎有劲！
名气最响个是拉太平桥绿地当中打造了个“新天地”。
闹市中心辟出新个天地，闹中取静，又创新咾又怀旧。
一只长长叫个湖泊水几化清爽！
一埭排石库门房子，外表还像旧弄堂。
里向开了一爿爿欧式小店，情调瞎嗲！
到搿搭来兜一转，感觉勿要忒好噢！
A4纸头到啥地方买？
搿个物事几钿？
搿只照相机拿出来拨我看看叫。
搿种样子个皮夹子㑚有得卖𠲎？
价钿是廿五元五角。
介贵个！可以便宜点𠲎？
忒难看了，有勿有新式一点个？
侬看搿个两样当中阿里一样好？
时髦是时髦一点了，价钿忒大！
勿要介蹩脚个，要正宗一眼个！
今朝搿眼物事大减价，侬听拣好唻。
勿要是大兴货噢，小地方出产个！
货色乓乓响个！阿拉从来勿做一枪头生意。
价钿好打折头𠲎？
搿眼是找头。
告我开张发票。
现在处处有“超市”，一记头可以买交关物事。
不过上海还有勿少小摊头，买物事可以讨价还价，也蛮有情趣。
哎，搿眼橘子几钿一斤啊？
写拉海十元五斤，我可以卖拨侬十元六斤。
我多买点，好口强一眼𠲎？
侬看下面两只要小得多了。
我是统货，侬要拣末，就只好十元五斤。
好了好了！就十元五斤𠲎。
侬只磅秤有问题𠲎？
阿拉日日垃搿搭做生意，勿会叫侬吃亏个！
葛末再加我两只！
好好，好。
阿拉脱老爸老妈已经分开住分开吃了。
我礼拜天常常到丈人丈母搭去帮伊拉做点力气生活。
阿拉今年要帮阿公老头做八十大寿。
外甥今年考大学缺几分呒没考进重点大学。
阿拉表妹半年前养小囡养了一个大胖儿子。
孃孃拉单位勿景气，伊下岗以后去做月嫂收入倒也勿少。
娘舅拉长远勿去了，伊常常一家头拉屋里忒厌气。
今朝阿拉一家门侪到爷叔搭去白相好𠲎？
侬看买点啥个物事拨伊吃吃？
我买好了，两盒西洋参，五斤苹果，还有十只蟹带去。
垃拉搿搭茶室里碰头，情调勿推扳。
侬要吃啥茶？来壶柠檬红茶倒倒好𠲎？
再弄点瓜子、腰果、杏仁咾啥剥剥。
王兄，侬现在垃拉跑啥个生意？
搿两日生意我回头脱了，下个月有家独资公司聘我去做。
老兄有噱头个！勿像我死样怪气个单位里捂拉海。
侬应该跳跳槽，我介绍侬到阿拉连襟个公司去做伊搭子。
侬个艺术细胞丰富来死，葛咾装潢设计完全来事。
帮侬添麻烦啦！
朋友淘里，我讲出了末，就帮忙帮到底。
我晓得侬会来个！
我勿来末啥人来啊？
侬真介好唻？
我对别人侪勿好，因为侬发调头叫我来讲讲言话咾。
葛末侬频道隔脱伊好唻。
我单飞日脚过得厌脱唻！
我倒觉着蛮好。
我会后悔一辈子个呀，对𠲎！